
ПРЕССЪОБЩЕНИЕ

14 март 2014 г.

С решение на Управителния съвет и по случай своята 135-годишнина БНБ разширява обхвата на публикуваните си годишни отчети с тези за периода 1980 – 1989 г. С дигитализирането и публикуването им в интернет достъпът до тях става свободен, което е продължение на последователната институционална политика на публичност и прозрачност. 
До този момент на интернет страницата на централната банка бяха достъпни всички отчети от 1990 година до наши дни.

Припомняме, че Българската народна банка беше първата национална институция, която взе решение да разсекрети своя архив (с любезното съдействие на Държавна агенция "Архиви").
Отчетите на Банката са дигитализирани по начин, който позволява търсене по ключови думи. Те са публикувани в раздел „Изследвания и публикации/Периодични публикации на БНБ/Годишен отчет на БНБ“. 

